title: Bremaik
text: Bremaik a oa ur gazetennig vrezhonek enlinenn digoust. 
  
  Krouet e oa bet er bloavezh 2004 gant aozerien ar gelaouenn viziek Bremañ. Keleier a veze ingal dre ma vezont nevesaet bep Lun da greisteiz. Bep bloaz e raent un ehan etre kreiz miz Gouere ha kreiz miz Eost. 
  
  Testennoù berr a veze kinniget, gant ur brezhoneg eeun a-walc'h evit ma c'hellfe an holl lenn anezho. An temoù pennañ zo an dudiamantoù hag ar vuhez pemdeziek, war danvezioù a vremañ. O fal a oa : " kelaouiñ en un doare berr-tre e brezhoneg, kinnig testennoùigoù d'an holl dre ar bed a-bezh, ingal, e brezhoneg." 
  
  Hervez lod ne vez ket souezh na fent enne, na politikerezh na burutellerezh, ken e kavfe lennerien zo eo un tamm goular o blaz. 
  
  Skrivet e veze ar pennadoùigoù gant ur skipailhad tud a-youl vat. Implijet e vez ar skridoù-se gant tud o teskiñ ar yezh. Tizhet eo bet an niverenn 250 e fin miz Eost 2009.
  
  Gallout a raed kaout keloù eus titloù ar pennadoù nevez embannet o reiñ e bostel da bremaik@free.fr, pe c'hoazh pellgargañ an testennoù er stumm Word.
  
  Chomet eo a-sav embann ar gelaouennig er bloavezh 2011 dre ziouer a genskriverien, gant an niverenn 323.
  
  Ar rubrikennoù
  
  Seizh rubrikenn a oa :
  
  Endro (gant Malo Morvan)
  Darvoud ar sizhun (Milio Latimier ha Joan Bizien, hag a bep seurt tud, diouzh an darvoud)
  Sinema (gant Gwenvred Latimier ha Meriadeg Vallerie)
  Sonerezh ha levrioù (a bep seurt tud)
  Arzoù (a bep seurt tud) 
  Sportoù (a bep seurt tud)
  Buhez pemdez (a bep seurt tud)
  
  Gwelet ivez
  Skol an Emsav
  Bremañ
  ♯brezhoneg
  
  Liamm diavaez
  Lec'hienn Bremaik
  
  Mediaoù Breizh
  Kelaouennoù brezhonek
  Sizhuniegoù Breizh
  Kelaouennoù Breizh